Rikunarita-ORG/Wikinium huggingface dataset:
# പഞ്ചാബിന്റെ സമ്പദ്ഘടന (ഇന്ത്യ)

2008ലെ ആഗോളദാരിദ്രസൂചിക അനുസരിച്ച് ഇന്ത്യയിലെ ദാരിദ്രം കുറഞ്ഞ സംസ്ഥാനങ്ങളിൽ ഒന്നാണ് പഞ്ചാബ്. 5 വയസ്സിൽതാഴെയുഴ്ള ¼ കുട്ടികളിൽ മാത്രമാണ് ഭാരക്കുറവ് കണ്ടുവരുന്നത്. എന്നാൽ സൂചിക പ്രകാരം ഗബോൺ,വിയറ്റ്നാം എന്നീ രാജ്യങ്ങളേക്കാൾ മോശമാണ് പഞ്ചാബിൻറ്റെ അവസ്ഥ. എന്നാൽ മറ്റ് ചില ഇന്ത്യൻ സംസ്ഥാനങ്ങളെ അപേക്ഷിച്ച് പഞ്ചാബിലെ ഗതാകതസംവിധാനം മികച്ചതാണ് ജല,.വ്യോമ ഗതാകതവും റെയിൽവേയും ഇതിൽ ഉൾപ്പെടും. ഇന്ത്യയിൽ ഏറ്റവും കൂറവ് ദരിദ്രരുള്ള ഒരു സംസ്ഥാനം ആണ് പഞ്ചാബ്. (1999-2000 ത്തിലെ കണക്കനുസരിച്ച് 6.16%) ഇന്ത്യൻ ഗവൺമെൻറ്റിൻടെ സ്ഥിരവിവരകണക്കുപ്രകാരം മികച്ച പ്രകടനം നടത്തുന്ന സംസ്ഥാങ്ങളിൽ ഒന്നാണ് പഞ്ചാബ് 2012 ലെ കണക്കനുസരിച്ച് ഉയർന്ന മൂല്യപ്രഷണ സംസ്ഥാനങ്ങളിൽ നാലാം സ്ഥാനത്താണ് പഞ്ചാബ്. (4547429450000.00 രൂപ) ഇതര ഇന്ത്യൻ സംസ്ഥാനങ്ങളെ അപേക്ഷിച്ച് പഞ്ചാബ് വ്യാവസായികമായും കാർഷികപരമായും ഏറെ പുരോഗതി കൈവരിച്ചിട്ടുണ്ട്. ഇന്ത്യയുടെ ധാന്യക്കലവറയായാണ് പഞ്ചാബ് അറിയപ്പെടുന്നത്

```
**മൊത്ത സംസ്ഥാന അഭ്യന്തര ഉദ്പാദനം**
```

പഞ്ചാബിന്ടെ മൊത്ത അഭ്യന്തര ഉദ്പാദനത്തിനത്തിനെ സൂചിപ്പിക്കുന്ന പട്ടികയാണ് താഴെ നൽകിയിട്ടുള്ലത്( Ministry of Statistics and Programme Implementation തയ്യാറാക്കിയത്)

**വർഷം മൊത്ത സംസ്ഥാന അഭ്യന്തര ഉദ്പാദനംചെരിച്ചുള്ള എഴുത്ത്*

```
     (രൂപ/കോടിയിൽ)
```

1980 50,250
1985 95,060
1990 188,830
1995 386,150
2000 660,100
2005 925,380 [4]

2011 2,213,320 [5]

2005ൽ സംസ്ഥാനത്തിന്റ്റെ കടം അതിൻടെ ജി.ഡി.പി യുടെ 62ശതമാനം ആയിരുന്നു
പ്രധാന വ്യാവസായിക നഗരങ്ങൾ
ജലന്ദർ,അമ്രത്സർ,ലുധിയാന,പാട്യല,ബതിൻധ,ബട്ടാല,ഖന്നാ,ഭാരിദ്കോട്ട്,രാജ്പുര,മൊഹാലി,മന്ദഗോബിന്ദഖര,രോപർ,ഫിറോസ്പുർ,മലോർകോട്ട്ല,മോഗ എന്നിവയാണ് പ്രധാനപ്പട്ട വ്യാവസായിക കേന്ദ്രങ്ങൾസംസ്ഥാന മൊത്തവരുമാലത്തിൻടെ വലിയ പന്കും ഇവിടെനിന്നുമാണ് വന്നത്.

**കൃഷി**

ഇതര ഇന്ത്യൻ സംസ്ഥാനങ്ങളെ അപേക്ഷിച്ച് പഞ്ചാബ് വ്യാവസായികമായും കാർഷികപരമായും ഏറെ പുരോഗതി കൈവരിച്ചിട്ടുണ്ട്. ഇന്ത്യയുടെ ധാന്യക്കലവറയായാണ് പഞ്ചാബ് അറിയപ്പെടുന്നത്. വനവിസ്തൃതി ഏറ്റവും കുറഞ്ഞ സംസ്ഥാനങ്ങളിലൊന്നാണ് പഞ്ചാബ്. അഞ്ച് നദിൾ ഉള്ള ഇവിടം വളരെ ഭലഭുയിഷ്ടമാണ് കൃഷിക്ക് ഏറ്റവും പ്രാമുഖ്യം നൽകുന്ന സംസ്ഥാനമാണ് പഞ്ചാബ്. സംസ്ഥാനത്തിന്റെ 80ശതമാനത്തിൽ അധികം പ്രദേശവും കൃഷി ഭൂമിയാണ്. ഗോതമ്പ്, നെല്ല, ചോളം, നിലക്കടല, പയറുവർഗ്ഗങ്ങൾ, എന്നിവയാണ് പ്രധാന വിളകൾ. ഇന്ത്യയുടെ ധാന്യ കലവറ എന്നണ് പഞ്ചാബ് അറിയപ്പെടുന്നത്ത്. ഇന്ത്യയിലെ ഗോതമ്പിന്റെ 17% വും അരിയുടെ 11% ഉദ്പാദിപ്പിക്കുന്നത് പഞ്ചാബ് ആണ്. ഇന്ത്യയുടെ മോത്തം വിസ്ത്രതിയുടെ 1.4% മാണ് പഞ്ചാബിന്ടെ വിസ്ത്രതി. ഗോതമ്പ് ആണ് ഏറ്റവും അധികം ഉദ്പാദിപ്പിക്കപ്പെടുന്നത്, അരി, കോട്ടൻ,കരിമ്പ്,മെയ്യിസ്,ബാർലി എന്നിവയാണ് മറ്റ് പ്രധാന വിളകൾ. കനാലുകളും കുഴൽ കിണറുകളും ആണ് പ്രധാന ജലസേചന മാർഗങ്ങൾ. റാബി (മഞ്ഞ് കാലത്തെ വിളവെടുപ്പ്)ഗോതമ്പ്,കിഴങ്ങ്,ബാർലി, എന്നിവയും, ഖാരിഭ് (ശരൽക്കാല വിളവെടുപ്പ്)അരി,കരിമ്പ്,കോട്ടൻ,പയർ, എന്നിവയാണ്. മൊത്ത സംസ്ഥാന അഭ്യന്തര ഉദ്പാദനത്തിൻറെ വലിയ പന്കും കാർഷിക മേഖലയിൽ നിന്നാണ് (2013-2014 ലെ കണക്കനുസരിച്ച് 28.13%.)

**വ്യവസായങ്ങൾ**

തുണിത്തരങ്ങൾ, തയ്യൽ യന്ത്രം, സ്‌പോർട്‌സ് ഉപകരണങ്ങൾ കാർഷിക ഉപകരണങ്ങൾ, വൈദ്യുതോപകരണങ്ങൾ, സൈക്കിൾ, പഞ്ചസാര, വളം തുടങ്ങിയവയാണ് പ്രധാന വ്യവസായങ്ങൾ, ഏകദേം 194000 ചെറുകിട വ്യവസായങ്ങളും, 586 വൻകിട വ്യവസായങ്ങളും വ്യവസായത്തിന്റെ മുഖ്യഘടകങ്ങളാണ് 1980 ൽ Hero Honda, Maruti Suzuki കമ്പനികളുടെ പ്ളാൻടുകൾ സ്താപിക്കാനുള്ള ശ്രമം നടന്നെങ്കിലും പിന്നീട് ഇത് ഉപേഷിക്കപ്പെട്ടു
# ജിസാറ്റ്-9

GSAT-9|  |
|  |
| ദൗത്യത്തിന്റെ തരം | Communication |
| ഓപ്പറേറ്റർ | ISRO |
| ദൗത്യദൈർഘ്യം | 12 years (planned) |
|  |
|  |
| സ്പേസ്ക്രാഫ്റ്റിന്റെ സവിശേഷതകൾ |
| ബസ് | I-2K |
| നിർമ്മാതാവ് | ISRO Satellite Centre Space Applications Centre |
| വിക്ഷേപണസമയത്തെ പിണ്ഡം | 2,330 കിലോഗ്രാം (5,140 lb) |
| ഊർജ്ജം | 2.3 kilowatts |
|  |
|  |
| ദൗത്യത്തിന്റെ തുടക്കം |
| വിക്ഷേപണത്തിയതി | July 2016 |
| റോക്കറ്റ് | GSLV Mk.II |
| വിക്ഷേപണത്തറ | Satish Dhawan SLP |
|  |
|  |
| പരിക്രമണ സവിശേഷതകൾ |
| Reference system | Geocentric |
| Regime | Geostationary |
| രേഖാംശം | 48° East |
|  |
|  |
| ട്രാൻസ്പോണ്ടറുകൾ |
| ബാൻഡ് | 12 Ku band |
|  |

**ജിസാറ്റ്-9** എന്നത് ജിഎസ്എൽവി റോക്കറ്റ് വഴി ഐഎസ്ആർഒ 2016 ൽ വിക്ഷേപിക്കാനായി ഒരുങ്ങുന്ന മൾട്ടിബാൻഡ് കമ്മ്യൂണിക്കേഷൻ ഒബ്സർവേഷൻ സാറ്റലൈറ്റ് ആണ്. എയർട്രാഫിക്ക് കണ്ട്രോൾ സംഘടനകൾ, സുരക്ഷാസേനകൾ എന്നിവർക്ക് ജിപിഎസ്സ് സേവനം നൽകുന്ന ഗഗൻ നാവിഗേഷൻ പെയ്‌ലോഡ് കൃത്രിമോപഗ്രഹം വഹിക്കും. ഗഗൻ എന്നത് ഇന്ത്യ പ്രാദേശികമായി വികസിപ്പിച്ച ജിപിഎസ് നാവിഗേഷൻ സിസ്റ്റമാണ്. കൃത്രിമോപഗ്രഹത്തിന് 12 വർഷത്തെ കാലാവധിയുണ്ട്.

## കൃത്രിമോപഗ്രഹം

ജിസാറ്റ്-9 12 കെയു ട്രാൻസ്പോണ്ടറുകളും ഗഗൻ പെയ്ലോഡും വഹിക്കുന്നു. ഈ കൃത്രിമോപഗ്രഹം 2016 ജൂലൈയിൽ ജിഎസ്എൽവിലാണ് വിക്ഷേപിക്കാൻ തീരുമാനിച്ചത്. കൃത്രിമോപഗ്രഹത്തിന് 2,330 കി.ഗ്രാം ലിഫ്റ്റ്ഓഫ് ഭാരമുണ്ട്.

കൃത്രിമോപഗ്രഹം പ്രദക്ഷിണസ്ഥലം നിലനിർത്താൻ ഇലക്ടിക്ക് പ്രൊപ്പൽഷൺ ഉപയോഗിക്കും.

## പെയ്‌ലോഡ്

കൃത്രിമോപഗ്രഹം അഹമ്മദാബാദിലെ സ്പേസ് ആപ്പ്ലിക്കേഷൻ സെന്ററിൽ നിർമ്മിച്ച ഗഗൻ പെയ്ലോഡും 12 കെയു ട്രാൻസ്പോണ്ടറുകളും വഹിക്കും. ഈ പെയ്‌ലോഡ് ആൻഡമാൻ നിക്കോബാർ ഉൾപ്പെടെ രാജ്യത്തിന്റെ എല്ലാ ഭാഗങ്ങളും ഉൾക്കൊള്ളും.

## വിക്ഷേപണം

ജിഎസ്എൽവി റോക്കറ്റ് വഴി 2016 ൽ വിക്ഷേപിക്കാനായി ഒരുങ്ങുന്നു.

## അവലംബം
# സ്വർഗ്ഗചിത്ര അപ്പച്ചൻ

**പിണക്കാട്ട് ഡി അബ്രഹാം**, പി.ഡി അബ്രഹാം എന്നീ പേരുകളിൽ അറിയപ്പെടുന്ന മലയാളത്തിലെ ഒരു ചലച്ചിത്ര നിർമ്മാതാവാണ് **സ്വർഗ്ഗചിത്ര അപ്പച്ചൻ** .. അദ്ദേഹത്തിന്റെ സ്വർഗ്ഗചിത്ര ഫിലിംസ് ചിത്രങ്ങളുടെ വിതരണവും ഏറ്റെടുക്കാറുണ്ട്. മണിച്ചിത്രത്താഴ് (ചലച്ചിത്രം), മണിവത്തൂരിലെ ആയിരം ശിവരാത്രികൾ തുടങ്ങിയ ചിത്രങ്ങൾ ഇദ്ദേഹത്തിന്റെ നിർമ്മിതികളാണ്.. മണിചിത്രത്താഴ് ഒരുപാട് ഇൻഡ്യൻ ഭാഷകളിൽ പുനർനിർമ്മിച്ചു.ഈ ചിത്രം 1993 ലെ ഏറ്റവും വലിയ സാമ്പത്തികവിജയം നേടിയ ചിത്രം എന്നതിലുപരി ഐബിഎൻ ലൈവ് പോളിൽ ഇന്ത്യയിലെ രണ്ടാമത്തെ മികച്ച ചിത്രമായും തിരഞ്ഞെടുക്കപ്പെട്ടു.

## ചലച്ചിത്രരംഗം

### നിർമ്മാതാവ്

| ക്ര.നം. | ചിത്രം | വർഷം | സംവിധാനം |
| --- | --- | --- | --- |
| 1 | പൂവിനു പുതിയ പൂന്തെന്നൽ | 1986 | ഫാസിൽ |
|  | മണിവത്തൂരിലെ ആയിരം ശിവരാത്രികൾ | 1987 | ഫാസിൽ |
|  | ഗോഡ്‌ ഫാദർ | 1991 | സിദ്ദിഖ് ലാൽ |
|  | എന്റെ സൂര്യപുത്രിക്ക്‌ | 1992 | ഫാസിൽ |
|  | വിയറ്റ്നാം കോളനി | 1992 | സിദ്ദിഖ് ലാൽ |
|  | മണിച്ചിത്രത്താഴ് | 1993 | ഫാസിൽ |
|  | അനിയത്തിപ്രാവ് | 1997 | ഫാസിൽ |
|  | വേഷം | 2004 | വി എം വിനു |
|  | അഴകിയ തമിഴ് മകൻ (തമിഴ്) | 2007 | ഭരതൻ |

കൂടാതെ ഇൻ ഹരിഹർ നഗർ, ഉസ്താദ്, അയാൾ കഥയെഴുതുകയാണ്, കാബൂളിവാല, നരസിംഹം നേരറിയാൻ സി.ബി.ഐ. എന്നിവയുടെ വിതരണം നടത്തിയതും അപ്പച്ചൻ ആണ്

## അവലംബം

## ബാഹ്യകണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് സ്വർഗ്ഗചിത്ര അപ്പച്ചൻ
# ശേവക് റാം തെക്ചന്ദ് നൊട്ടാണി

**ഇംഗ്ലീഷ് വിലാസം**

| എസ്. നൊട്ടാണി |
| --- |
|  |
| ജനനം | ഷെവാക്രാം തെച്കാന്ത് നൊട്ടാണി ബോംബെ |
| മരണം | 1949 (1950) |
| തൊഴിൽ | സംവിധായകൻ |
| സജീവ കാലം | 1938–1949 |

ആദ്യകാല തമിഴ്- മലയാളചലച്ചിത്രസംവിധായകനായിരുന്നു **ശേവക് റാം തെക്ചന്ദ് നൊട്ടാണി** എന്ന **എസ്. നൊട്ടാണി** (English: S. Nottani). ആദ്യ മലയാള ശബ്ദ ചലച്ചിത്രം ബാലൻ (1938), ജ്ഞാനാംബിക (1940) എന്നിവ സംവിധാനം ചെയ്തത് ഇദ്ദേഹമാണ്.

## ജീവിതരേഖ

കറാച്ചി സ്വദേശിയായ ഇദ്ദേഹം പാർസി സമുദായംഗമായിരുന്നു.

## സിനിമകൾ

### തമിഴ്

* സന്താനദേവൻ (1937)
* സത്യവാണി (1940)
* ഭക്തഗൗരി (1941)
* ശിവലിംഗ സാക്ഷി (1942)
* ഇമ്പവല്ലി (1949)

### മലയാളം

* ബാലൻ (1938)
* ജ്ഞാനാംബിക (1940)

## അവലംബം

## പുറത്തേക്കുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് ശേവക് റാം തെക്ചന്ദ് നൊട്ടാണി
* അങ്ങനെ എസ്.പി. പിള്ള നടനായി
# ജല്ലിക്കട്ട് (ചലച്ചിത്രം)

**ഇംഗ്ലീഷ് വിലാസം**

| ജല്ലിക്കട്ട് |
| --- |
| ഫസ്റ്റ് ലുക്ക് പോസ്റ്റർ |
| സംവിധാനം | ലിജോ ജോസ് പെല്ലിശ്ശേരി |
| കഥ | * എസ്. ഹരീഷ്
* ആർ. ജയകുമാർ
 |
| നിർമ്മാണം | ഒ. തോമസ് പണിക്കർ |
| അഭിനേതാക്കൾ | * ആന്റണി വർഗീസ്
* സാബുമോൻ അബ്ദുസമദ്
 |
| ഛായാഗ്രഹണം | ഗിരീഷ് ഗംഗാധരൻ |
| ചിത്രസംയോജനം | ദീപു ജോസഫ് |
| സംഗീതം | പ്രശാന്ത് പിള്ള |
| നിർമ്മാണ കമ്പനി | ഓപസ് പെന്റ |
| വിതരണം | ഫ്രൈഡേ ഫിലിം ഹൗസ് |
| റിലീസ് തീയതി | ഒക്ടോബർ 4, 2019 |
| രാജ്യം | ഇന്ത്യ |
| ഭാഷ | മലയാളം |

ലിജോ ജോസ് പെല്ലിശ്ശേരി സംവിധാനം ചെയ്ത് പുറത്തിറങ്ങിയ ഒരു മലയാള ചലച്ചിത്രമാണ് **ജല്ലിക്കട്ട്**. എസ്. ഹരീഷും ആർ. ജയകുമാറും ചേർന്ന് തിരക്കഥയെഴുതിയ ഈ ചിത്രത്തിന്റെ കഥ, എസ്. ഹരീഷിന്റെ തന്നെ മാവോയിസ്റ്റ് എന്ന ചെറുകഥയെ ആസ്പദമാക്കിയുള്ളതാണ്. ആന്റണി വർഗീസ്, സാബുമോൻ അബ്ദുസമദ് എന്നിവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുന്നത്. ഒ. തോമസ് പണിക്കർ നിർമ്മിച്ച ചിത്രത്തിന്റെ സംഗീത സംവിധായകൻ പ്രശാന്ത് പിള്ളയാണ്. 2019 - ലെ ടോറന്റോ അന്താരാഷ്ട്ര ചലച്ചിത്രോത്സവത്തിൽ ജല്ലിക്കട്ട് പ്രദർശിപ്പിച്ചു. 2019 ഒക്ടോബർ 4-ന് ചലച്ചിത്രം പുറത്തിറങ്ങി. 93-ാമത് ഓസ്കാർ പുരസ്കാരത്തിന് മികച്ച അന്താരാഷ്ട്ര ചലച്ചിത്രം വിഭാഗത്തിൽ ഈ സിനിമയെ തിരഞ്ഞെടുത്തിരുന്നു. ഓസ്കാർ എൻട്രി കിട്ടുന്ന മൂന്നാമത്തെ മലയാളചലച്ചിത്രം ആണിത്.

## കഥ

ഒരു ചെറിയ ഗ്രാമത്തിൽ അറുക്കാനായി കൊണ്ടുവന്ന പോത്ത് കെട്ടുപൊട്ടിച്ച് ഓടുന്നതും ആ പോത്ത് ഗ്രാമത്തിലുണ്ടാക്കുന്ന കുഴപ്പങ്ങളുമാണ് പ്രധാന കഥാതന്തു. ഗ്രാമവാസികളെല്ലാം പോത്തിനെ പിടിക്കാനായി വിവിധ വഴിയിലൂടെ ഓടുന്നു. കൂട്ടത്തിൽ അയൽഗ്രാമക്കാരും ചേരുന്നു. അവസാനം ഇത് വലിയ കുഴപ്പത്തിലേക്കും ലഹളയിലേക്കും ചിലരുടെയെല്ലാം മരണത്തിലേക്കും നയിക്കുന്നു. ഇതിനിടയിൽ പ്രണയവും വൈരാഗ്യവും പ്രതികാരവുമെല്ലാം കടന്നുവരുന്നു.

## അഭിനയിച്ചവർ

* ആന്റണി വർഗീസ് - ആന്റണി
* ചെമ്പൻ വിനോദ് ജോസ് - വർക്കി (അറവുശാലയുടെ ഉടമസ്ഥൻ)
* ശാന്തി ബാലചന്ദ്രൻ
* സാബുമോൻ അബ്ദുസമദ് - കുട്ടച്ചൻ (തോക്കുധാരി, പോത്തിനെ വെടിവയ്ക്കാൻ വരുന്നയാൾ)
* ജാഫർ ഇടുക്കി

## റിലീസ്

ഫ്രൈഡേ ഫിലിം ഹൗസാണ് ചിത്രം വിതരണത്തിന് എത്തിച്ചിരിക്കുന്നത്. 28 സെപ്തംബർ 2019 ന് ചിത്രത്തിന്റെ ട്രൈലർ പുറത്തിറക്കി. ഒക്ടോബർ നാലിന് ചിത്രം റിലീസ് ചെയ്തു.

ടൊരന്റോ ഫിലിംഫെസ്റ്റിവൽ 2019 ൽ ചിത്രം പ്രദർശിപ്പിച്ചു.

## അവലംബം

## പുറം കണ്ണികൾ

* *ജല്ലിക്കട്ട്* ഇന്റർനെറ്റ് മൂവി ഡാറ്റാബേസിൽ
# തച്ചോളി അമ്പു (ചല‍ച്ചിത്രം)

**ഇംഗ്ലീഷ് വിലാസം**

| തച്ചോളി അമ്പു |
| --- |
|  |
| സംവിധാനം | നവോദയ അപ്പച്ചൻ |
| കഥ | എൻ. ഗോവിന്ദൻകുട്ടി |
| നിർമ്മാണം | നവോദയ അപ്പച്ചൻ |
| അഭിനേതാക്കൾ | പ്രേം നസീർ ശിവാജി ഗണേശൻ ജയൻ |
| ഛായാഗ്രഹണം | യു. രാജഗോപാൽ |
| ചിത്രസംയോജനം | ടി. ആർ. ശേഖർ |
| സംഗീതം | കെ. രാഘവൻ |
| നിർമ്മാണ കമ്പനി | നവോദയ സ്റ്റുഡിയോ |
| വിതരണം | നവോദയ |
| റിലീസ് തീയതി | * 1978 (1978)
 |
| ദൈർഘ്യം | 2 മണിക്കൂർ 35 മിനിറ്റ് |
| രാജ്യം | ഇന്ത്യ |
| ഭാഷ | മലയാളം |

മലയാളത്തിലെ ആദ്യ സിനിമാസ്കോപ്പ് ചലച്ചിത്രമാണ് 1978ൽ പുറത്തിറങ്ങിയ **തച്ചോളി അമ്പു**. വടക്കൻ പാട്ട് കഥയെ ആധാരമാക്കി എൻ. ഗോവിന്ദൻ കുട്ടി തിരക്കഥയും സംഭാഷണവും എഴുതി നവോദയ അപ്പച്ചൻ സംവിധാനവും നിർമ്മാണവും നിർവ്വഹിച്ചു. പ്രേം നസീർ, ശിവാജി ഗണേശൻ, എം.എൻ. നമ്പ്യാർ, ജയൻ, കെ.പി. ഉമ്മർ, ബാലൻ കെ. നായർ, ഉണ്ണിമേരി, ഉഷാകുമാരി,കെ.ആർ. വിജയ, കടുവാക്കുളം ആന്റണി, ജി.കെ. പിള്ള, ആലുംമൂടൻ തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. യൂസഫലി കേച്ചേരി രചിച്ച ഗാനങ്ങൾക്ക് കെ.രാഘവൻ സംഗീതം നൽകിയിരിക്കുന്നു.

## താരനിര

| ക്ര.നം. | താരം | വേഷം |
| --- | --- | --- |
| 1 | പ്രേംനസീർ | തച്ചോളി അമ്പു |
| 2 | ശിവാജി ഗണേശൻ | ഒതേനക്കുറുപ്പ് |
| 3 | ജയൻ | ബാപ്പു |
| 4 | കെ പി ഉമ്മർ | ഗുരുക്കൾ |
| 5 | ബാലൻ കെ നായർ |  |
| 6 | എം.എൻ. നമ്പ്യാർ |  |
| 7 | കെ ആർ വിജയ | കുഞ്ഞിത്തേയി |
| 8 | എൻ. ഗോവിന്ദൻകുട്ടി | നാടുവാഴി |
| 9 | രവികുമാർ | ബാപ്പുട്ടി |
| 10 | ഉണ്ണിമേരി | കന്നി |
| 11 | ജി കെ പിള്ള | പയ്യംവെള്ളി ചന്തു |
| 12 | വിജയലളിത |  |
| 13 | ഉഷാ കുമാരി |  |
| 14 | മീന | ശാരദ |
| 15 | തിക്കുറിശ്ശി സുകുമാരൻ നായർ |  |
| 11 | പൂജപ്പുര രവി |  |
| 12 | ആലുമ്മൂടൻ |  |
| 13 | പറവൂർ ഭരതൻ |  |
| 14 | കടുവാക്കുളം ആന്റണി |  |
| 15 | കൊച്ചിൻ ഹനീഫ |  |
| 11 | ആര്യാട് ഗോപാലകൃഷ്ണൻ |  |
| 12 | ഉശിലൈമണി | സി ഐ ഡി ശകുന്തള |
| 13 | ആലപ്പി ലത്തീഫ് | ആലം |
| 14 | എം കെ ബാബു |  |
| 15 | ചേർത്തല തങ്കം |  |

## ഗാനങ്ങൾ

* വരികൾ:യൂസഫലി കേച്ചേരി
* ഈണം: കെ. രാഘവൻ

|  |  |  |  |
| --- | --- | --- | --- |
| **നമ്പർ.** | **പാട്ട്** | **പാട്ടുകാർ** | **രാഗം** |
| 1 | നാണംകുണുങ്ങികളേ | പി സുശീല,എസ്. ജാനകി |  |
| 2 | നാദാപുരം പള്ളിയിലെ | വാണി ജയറാം |  |
| 3 | അനുരാഗക്കളരിയിൽ അങ്കത്തിനു വന്നവളേ | യേശുദാസ് |  |
| 4 | മകരമാസ പൗർണ്ണമിയിൽ | പി സുശീല |  |
| 5 | പൊന്നിയം പൂങ്കന്നി | പി സുശീല, കോറസ് |  |
| 6 | തച്ചോളി വീട്ടിലെ താരമ്പനിന്നലെ | പി സുശീല |  |

## അണിയറപ്രവർത്തകർ

* എഡിറ്റിംഗ് - -ടി.ആർ.ശേഖർ
* കലാസംവിധാനം - എസ്. കൊന്നനാട്ട്
* ചമയം - കെ.വേലപ്പൻ

## അവലംബം

## പുറംകണ്ണികൾ

* തച്ചോളി അമ്പു(1978) വിഡിയോ യൂട്യൂബിൽ
* *തച്ചോളി അമ്പു(1978)* ഇന്റർനെറ്റ് മൂവി ഡാറ്റാബേസിൽ
# മുതുകുളം രാഘവൻപിള്ള

**ഇംഗ്ലീഷ് വിലാസം**

മുതുകുളം രാഘവൻപിള്ള
നാടകകൃത്ത്, കവി, തിരക്കഥാകൃത്ത്, നടൻ എന്നീ നിലകളിൽ ശ്രദ്ധേയനായ വ്യക്തിയായിരുന്നു **മുതുകുളം രാഘവൻപിള്ള** മരണം 8 August, 1979

## ജീവിതരേഖ

ആലപ്പുഴ ജില്ലയിലെ മുതുകുളം എന്ന ഗ്രാമത്തിൽ വേലുപ്പിള്ളയുടെയും കാർത്ത്യാനിയമ്മയുടെയും മകനായാണ് മുതുകുളം രാഘവൻപിള്ള ജനിച്ചത്.(ജ:1900-മ:1979 ആഗസ്റ്റ് 7) അമ്മാവനും കവിയുമായ യയാതി വേലുപ്പിള്ളയിൽ നിന്ന് പ്രചോദിതനായാണ് രാഘവൻപിള്ള സാഹിത്യരംഗത്തേക്ക് പ്രവേശിച്ചത്. *ബാലൻ*, *ജ്ഞാനാംബിക* എന്നീ മലയാളത്തിലെ ആദ്യ രണ്ട് ശബ്ദചിത്രങ്ങളുടെയും ആദ്യ ഹിറ്റ് ചിത്രമായ *ജീവിത നൗകയുടെയും* ഉൾപ്പെടെ പത്തിലേറെ ചലച്ചിത്രങ്ങളുടെ തിരക്കഥയും സംഭാഷണവും രചിച്ചത് അദ്ദേഹമാണ്. ഇക്കാരണത്താൽ തന്നെ മലയാളസിനിമയുടെ *അക്ഷരഗുരു* എന്നാണ് അദ്ദേഹം അറിയപ്പെടുന്നത്. 150-ൽ പരം മലയാളചലച്ചിത്രങ്ങളിൽ അഭിനയിച്ചിട്ടുള്ള രാഘവൻപിള്ള തിരക്കഥാരചനയ്ക്ക് പുറമെ അമ്പതിൽപ്പരം നാടകങ്ങളുടെയും *താടകപരിണയം* എന്ന കഥകളിയുടെയും രചന നിർവ്വഹിച്ചിട്ടുണ്ട്. മുതുകുളത്തിന്റെ അന്ത്യം മദ്രാസ്സിലെ ഒരു ആശുപത്രിയിൽ വച്ചായിരുന്നു.

## പ്രധാന തിരക്കഥകൾ

* വിശപ്പിന്റെ വിളി(1952)
* വേലക്കാരൻ(1953)
* കിടപ്പാടം(1955)
* വിധി തന്ന വിളക്ക് (1962)
* ദാഹം(1965)
* കടമറ്റത്തച്ചൻ(1966)
* പാവപ്പെട്ടവൻ(1967)
* ബാലപ്രതിജ്ഞ (1972)

## അവലംബം

## പുറത്തേക്കുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് മുതുകുളം രാഘവൻപിള്ള
# വെള്ളിനക്ഷത്രം

| വെള്ളിനക്ഷത്രം |
| --- |
|  |
| സംവിധാനം | ഫെലിക്സ് ജെ ബെയിസ് |
| Story by | കുട്ടനാട് രാമകൃഷ്ണപിള്ള |
| നിർമ്മാണം | എം. കുഞ്ചാക്കോ കെ.വി. കോശി |
| അഭിനേതാക്കൾ | ഗായക പീതാംബരം പി.എ. അംബുജം കുട്ടനാട് രാമകൃഷ്ണപിള്ള മിസ് കുമാരി ലളിതാദേവി കണ്ടിയൂർ പരമേശ്വരൻ പിള്ള ബേബി ഗിരിജ |
| ഛായാഗ്രഹണം | കെ.ഡി. ജോർജ് |
| സംഗീതം | ബി.എ. ചിദംബരനാഥ് |
| റിലീസ് തീയതി | 14/01/1949 |
| രാജ്യം | ഇന്ത്യ |
| ഭാഷ | മലയാളം |

1949-ൽ പുറത്തിറങ്ങിയ മലയാള ചലച്ചിത്രമാണ് **വെള്ളിനക്ഷത്രം**. കേരളത്തിലെ ആദ്യത്തെ സ്റ്റുഡിയോയായ ഉദയാസ്റ്റുഡിയോയിൽ നിർമിച്ച പ്രഥമ ചിത്രമാണ് വെള്ളിനക്ഷത്രം. ബി.എ. ചിദംബരനാഥ് സംഗിതസംവിധായകനായി സിനിമാ ലോകത്തേക്കു അരങ്ങേറ്റം കുറിച്ചത് ഈ ചിത്രത്തിലൂടെയായിരുന്നു. ഈ ചിത്രത്തിന്റെ പാട്ടു പുസ്തമല്ലതെ യാതൊന്നുംതന്നെ ഇന്ന് അവശേഷിച്ചിട്ടില്ല. ഫെലിക്സ് ജെ.എച്ച്. ബെയിസ് എന്ന ജർമൻ സ്വദേശിയാണ് ഈ ചിത്രം സംവിധാനം ചെയ്തത്. അഭയദേവ് ഈ ചിത്രത്തിലാണ് സംഗീതസംവിധായകനായി അരങ്ങേറ്റം കുറിച്ചത്. ഈ ചിത്രം ബോക്സ് ഓഫീസിൽ തികച്ചും പരാജയമായിരുന്നു.

## അഭിനേതാക്കൾ

* ഗായക പീതാംബരം
* അംബുജം
* കുട്ടനാട് രാമകൃഷ്ണപിള്ള
* മിസ് കുമാരി
* ലളിത
* കണ്ടിയൂർ പരമേശ്വരൻ പിള്ള
* ബേബി ഗിരിജ

## ഗാനങ്ങൾ

അഭയദേവ് രചിച്ച ഇതിലെ ഗാനങ്ങൾക്ക് ബി.എ. ചിദംബരനാഥ്, ചെറായി ദാസ് എന്നിവർ സംഗീതം നൽകിയിരിക്കുന്നു. ചെറായി അംബുജം, ഗായക പീതാംബരം, പൊൻകുന്നം അംബുജം, സാവിത്രി ആലപ്പുഴ എന്നിവർ ഇതിലെ ഗാനങ്ങൾ ആലപിച്ചത്.

## അണിയറപ്രവർത്തകർ

* സംവിധാനം - ഫെലിക്സ് ജെ. ബെയ്സി
* കഥ - കുട്ടനാട് രാമകൃഷ്ണപിള്ള
* ബാനർ - കെ. ആന്റ് കെ. പ്രൊഡക്ഷൻസ്
* നിർമ്മാണം - കുഞ്ചാക്കോ, എം.വി. കോശി
* എഡിറ്റർ - കെ.ഡി. ജോർജ്

## അവലംബം

## പുറത്തേക്കുള്ള കണ്ണികൾ

* *Vellinakshatram* ഇന്റർനെറ്റ് മൂവി ഡാറ്റാബേസിൽ
* *Vellinakshatram* Archived 2011-07-21 at the Wayback Machine at the Malayalam Movie Database
# നായാട്ട് (2021-ലെ ചലച്ചിത്രം)

2021 ലെ ഇന്ത്യൻ മലയാളം ത്രില്ലർ ചിത്രമാണ് നായാട്ട്. മാർട്ടിൻ പ്രക്കാട്ട് സംവിധാനം ചെയ്തും സഹനിർമ്മാണം നടത്തിയതുമായ ഈ ചിത്രത്തിന്റെ രചന ഷാഹി കബീറാണ്. കുഞ്ചാക്കോ ബോബൻ, ജോജു ജോർജ്, നിമിഷ സജയൻ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ജാഫർ ഇടുക്കി, അനിൽ നെടുമങ്ങാട്, ഹരികൃഷ്ണൻ എന്നിവരും അഭിനയിക്കുന്നു.മഹേഷ് നാരായണനാണ്ചിത്രം എഡിറ്റ് ചെയ്തത്.ഷിജു ഖാലിദ് ഛായാഗ്രഹണം നിർവ്വഹിച്ചു ചലച്ചിത്രത്തിൽ വിഷ്ണു വിജയ് ഗാനങ്ങളെഴുതുകയും അഖിൽ അലക്സ് പശ്ചാത്തല ഗാനവും രചിച്ചിരിക്കുന്നു.മാർട്ടിൻ പ്രക്കാട്ട് ഫിലിംസുമായി ചേർന്ന് ഗോൾഡ് കോയിൻ മോഷൻ പിക്ചർ കമ്പനിയുടെ കീഴിൽ സംവിധായകൻ രഞ്ജിത്തും പി.എം.ശശിധരനുമാണ് ചിത്രം നിർമ്മിച്ചത്.

| **നായാട്ട്** |
| --- |
| സംവിധാനം | മാർട്ടിൻ പ്രക്കാട്ട് |
| കഥ | ഷാഹി കബീർ |
| നിർമ്മാണം | രഞ്ജിത്ത് പി.എം ശശിധരൻ മാർട്ടിൻ പ്രക്കാട്ട് |
| അഭിനേതാക്കൾ | കുഞ്ചാക്കോ ബോബൻ ജോജു ജോർജ് നിമിഷ സജയൻ |
| ഛായാഗ്രഹണം | ഷൈജു ഖാലിദ് |
| ചിത്രസംയോജനം | മഹേഷ് നാരായണൻ |
| സംഗീതം | വിഷ്ണു വിജയ് |
| നിർമ്മാണ കമ്പനികൾ | ഗോൾഡ് കോയിൻ മോഷൻ പിക്ചർ കമ്പനി മാർട്ടിൻ പ്രക്കാട്ട് ഫിലിംസ് |
| വിതരണം | മാജിക് ഫ്രെയിം |
| റിലീസ് തീയതി | * 8 April 2021 (2021-04-08)
 |
| രാജ്യം | ഇന്ത്യ |
| ഭാഷ | മലയാളം |

## കഥാപാത്രങ്ങളും അഭിനേതാക്കളും

| അഭിനേതാവ് | വേഷം |
| --- | --- |
| കുഞ്ചാക്കോ ബോബൻ | സി.പി.ഒ പ്രവീൺ മൈക്കൽ |
| ജോജു ജോർജ് | എ എസ് ഐ മണിയൻ |
| നിമിഷ സജയൻ | സി.പി.ഒ സുനിത |
| ജാഫർ ഇടുക്കി | മുഖ്യമന്ത്രി |
| യമ ഗിൽഗമേഷ് | എസ്.പി അരുന്ധതി |
| സാംസൺ മാത്യു വലിയപറമ്പിൽ | ചീഫ് സെക്രട്ടറി |
| അജിത്ത് കോശി | ഡിജിപി |
| മനോഹരി ജോയ് | പ്രവീണിന്റെ അമ്മ |
| അനിൽ നെടുമങ്ങാട് |  |
| ഹരികൃഷ്ണൻ  |  |

## പുറത്തേക്കുള്ള കണ്ണികൾ

* *Nayattu* ഇന്റർനെറ്റ് മൂവി ഡാറ്റാബേസിൽ

## അനുബന്ധം
# ദ കിഡ്

**ഇംഗ്ലീഷ് വിലാസം**
പ്രദർശിപ്പിക്കുക

| The Kid |
| --- |
| Theatrical poster for *The Kid* (1921) |
| സംവിധാനം | ചാർളി ചാപ്ലിൻ |
| കഥ | ചാർളി ചാപ്ലിൻ |
| നിർമ്മാണം | ചാർളി ചാപ്ലിൻ |
| അഭിനേതാക്കൾ | ചാർളി ചാപ്ലിൻ Edna Purviance Jackie Coogan Henry Bergman Lita Grey |
| സംഗീതം | ചാർളി ചാപ്ലിൻ (composed 1971) |
| വിതരണം | First National Warner Home Video |
| റിലീസ് തീയതി | January 21, 1921 |
| ദൈർഘ്യം | 68 min. |
| രാജ്യം | USA |
| ഭാഷ | Silent film English intertitles |

Duration: 1 hour, 9 minutes and 56 seconds.1:09:56*The Kid*
ചാർളി ചാപ്ലിൻ സംവിധാനം ചെയ്ത് 1921ൽ പുറത്തിറക്കിയ സിനിമയാണ് **ദ കിഡ്**. ഈ ബ്ലാക്ക് ആന്റ് വൈറ്റ് നിശ്ശബ്ദസിനിമയിൽ ഇംഗ്ലീഷ് ഇന്റെർ ടൈറ്റിലുകൾ ഉൾപ്പെടുത്തിയിട്ടുണ്ട്. 68 മിനിട്ട് ദൈർഘ്യമുള്ള ദ കിഡ് ചാപ്ലിന്റെ ആദ്യ മുഴുനീള ഫീച്ചർ സിനിമയാണ്.

## പുറത്തേക്കുള്ള കണ്ണികൾ

*The Kid* ഇന്റർനെറ്റ് മൂവി ഡാറ്റാബേസിൽ

## അവലംബം
# പി. രാമദാസ്

**ഇംഗ്ലീഷ് വിലാസം**

| പി. രാമദാസ് |
| --- |
| P. Ramdas |
| ജനനം | ഡിസംബർ 1933 അയ്യന്തോൾ, തൃശ്ശൂർ, കേരളം ഇന്ത്യ  |
| മരണം | 27 മാർച്ച് 2014 കോട്ടയം, കേരളം |
| തൊഴിൽ | സംവിധായകൻ |
| അറിയപ്പെടുന്നത് | ന്യൂസ്‌പേപ്പർ ബോയ് |

മലയാളത്തിലെ ആദ്യത്തെ നിയോ റിയലിസ്റ്റിക് സിനിമയായ ന്യൂസ്‌പേപ്പർ ബോയിയുടെ സംവിധായകനാണ് **പി. രാംദാസ്** (English: P. Ramdas) (മരണം : 27 മാർച്ച് 2014).

## ജീവിതരേഖ

തൃശൂർ തെക്കേക്കുറുപ്പത്ത് കൃഷ്ണൻ കുട്ടി മേനൊന്റെയും എറണാകുളം പൂരമ്പിള്ളി തറവാട്ടിൽ മാധവിയമ്മയുടേയും മകനായി ജനിച്ചു. എറണാകുളം ലോ കോളേജിൽ നിന്നും നിയമ ബിരുദം നേടിയശേഷം തൃശൂരിൽ അഭിഭാഷകനായി. വിദ്യാർഥി രചനകൾ വിദ്യാർഥിതന്നെ അച്ചടിച്ച് പ്രസിദ്ധീകരിച്ച 'മഹാത്മാ' മാസിക നടത്തിയിരുന്നു. 1983 മുതൽ 2000 വരെ 'വിജ്ഞാനഭാരതി' എന്ന മാസികയും 1994 മുതൽ 2000 വരെ 'സംഹിത' എന്ന ഇംഗ്ലീഷ് ക്യാപ്‌സ്യൂൾ മാസികയും അദ്ദേഹം നടത്തിയിരുന്നു.

## ന്യൂസ് പേപ്പർ ബോയ്

22-ആം വയസ്സിൽ ന്യൂസ്‌പേപ്പർ ബോയ് എന്ന ചിത്രം ഒരുക്കി, ലോകത്തിലെ ഏറ്റവും പ്രായം കുറഞ്ഞ സംവിധായകനായി. ന്യൂസ്‌പേപ്പർ ബോയ് എന്ന സിനിമയ്ക്കു മൂന്നു നിർമ്മാതാക്കൾ ഉണ്ടായിരുന്നു. അതിലൊരാൾ രാമദാസ് തന്നെ ആയിരുന്നു. 1954-ൽ തിരുവനന്തപുരം എം. ജി. കോളേജിൽ പഠിക്കുമ്പോൾ എസ്. പരമേശ്വരൻ, എൻ. സുബ്രഹ്മണ്യൻ എന്നിവരോടു ചേർന്നാണീ സിനിമ രൂപം കൊണ്ടത്. 1.75 ലക്ഷം രൂപ മുടക്കി മൂന്നുപേരും ചേർന്നു നിർമ്മിച്ച് 1955 മേയ് 15-നു തിയേറ്ററുകളിൽ എത്തിയ ഈ ചിത്രം സാമ്പത്തികമായി പരാജയപ്പെട്ടു.

ന്യൂസ് പേപ്പർ ബോയിൽ നിന്നും ഒരു രംഗം
പാഥേർ പാഞ്ചാലിക്കും മുൻപാണു അത്തരത്തിൽ തന്നെയുള്ള ഒരു സിനിമ രാംദാസ് ഒരുക്കിയത്. ഈ രണ്ടു ചിത്രങ്ങൾക്കും പൊതുവായി ഉള്ള ചില കാര്യങ്ങൾ, ഇവ രണ്ടിലും ലൊക്കഷൻ വച്ചാണു ചിത്രമെടുത്തിരുന്നത്. ഇവയിലെ നടന്മാർ സാധാരണക്കാക്കാരുമായിരുന്നു. അതുപോലെ തന്നെ രണ്ടിന്റെയും പ്രമേയം ലോകത്തെപ്പറ്റിയുള്ള ഒരു കുഞ്ഞിന്റെ കാഴ്ചപ്പാടാണ്. രാംദാസും സത്യജിത് റായിയും ആദ്യമെടുത്ത പടങ്ങളായിരുന്നു ഇവ. പുതുയാഥാർഥ്യവാദത്തിൽ വിശ്വസിച്ചിരുന്നയാളായിരുന്നു അദ്ദേഹം.

## നിറമാല

1975ൽ പുറത്തിറങ്ങിയ ഈ ചിത്രത്തിന്റെ കഥക്ക് ശ്രീമതി കെ ബി ശ്രീദേവിആ വർഷത്തെ സംസ്ഥാനചലച്ചിത്ര അവാർഡ് നേടി.

## കൃതികൾ

* ഒസ്യത്ത് (ഡിക്ടറ്റീവ് നോവൽ)
* ന്യൂസ്പേപ്പർ ബോയ്
* വന്ദേ ഗുരും ചിന്മയ
* പ്രഭുകുമാരൻ (നോവൽ)
* കിട്ടിയതിൽ പാതി (നാടകം)
* കമ്പോസിറ്റർ (സിനിമയുടെ കഥ)

## സിനിമകൾ

* ന്യൂസ്‌പേപ്പർ ബോയ്
* നിറമാല
* വാടകവീട്ടിലെ അതിഥി

## പുരസ്കാരങ്ങൾ

* ജെ.സി. ഡാനിയേൽ പുരസ്‌കാരം

## അവലംബങ്ങൾ

## സ്രോതസ്സുകൾ

* മലയാള മനോരമ 2014 മാർച്ച് 28 വെള്ളി
* മാതൃഭൂമി 2014 മാർച്ച് 28 വെള്ളി

## പുറമെ നിന്നുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് പി. രാമദാസ്
# നവോദയ അപ്പച്ചൻ

**ഇംഗ്ലീഷ് വിലാസം**

| നവോദയ അപ്പച്ചൻ |
| --- |
|  |
| ജനനം | മാളിയംപുരയ്ക്കൽ ചാക്കോ പുന്നൂസ് (1924-02-06)6 ഫെബ്രുവരി 1924 പുളിങ്കുന്ന്, ആലപ്പുഴ ജില്ല, തിരുവിതാംകൂർ, ബ്രിട്ടീഷ് ഇന്ത്യ |
| മരണം | 23 ഏപ്രിൽ 2012(2012-04-23) (88 വയസ്സ്) കൊച്ചി, കേരളം, ഇന്ത്യ |
| തൊഴിൽ | ചലച്ചിത്ര നിർമ്മാതാവും സംവിധായകനും |
| ബന്ധുക്കൾ | ജിജോ പുന്നൂസ് (മകൻ), കുഞ്ചാക്കോ (സഹോദരൻ), കുഞ്ചാക്കോ ബോബൻ (സഹോദരപൗത്രൻ) |
| അവാർഡുകൾ | ജെ.സി. ഡാനിയേൽ അവാർഡ് (2010) |

മലയാളചലച്ചിത്ര നിർമ്മാതാവും സം‌വിധായകനുമായിരുന്നു **നവോദയ അപ്പച്ചൻ** എന്ന പേരിലറിയപ്പെടുന്ന **മാളിയംപുരക്കൽ ചാക്കോ പുന്നൂസ്** (ജീവിതകാലം: 1924 ഫെബ്രുവരി 6 – 2012 ഏപ്രിൽ 23). ആലപ്പുഴ ജില്ലയിലാണ് അപ്പച്ചൻ ജനിച്ചത്. മലയാളചലച്ചിത്രസം‌വിധായകരായ ജിജോ പുന്നൂസ്, ജോസ് പുന്നൂസ് എന്നിവരും രണ്ടു പെൺമക്കളുമടക്കം അദ്ദേഹത്തിനു നാലു കുട്ടികളാണുള്ളത്. മലയാള സിനിമയ്ക്ക് നൽകിയ സമഗ്ര സംഭാവനയ്ക്ക് ജെ സി ഡാനിയേൽ അവാർഡ് നൽകി 2012 ൽ കേരള സർക്കാർ അദ്ദേഹത്തെ ആദരിച്ചിരുന്നു. വാർദ്ധക്യ സഹജമായ അസുഖങ്ങളെത്തുടർന്ന് 2012 ഏപ്രിൽ 17-ന് കൊച്ചിയിലെ ലേക് ഷോർ ആശുപത്രിയിൽ പ്രവേശിപ്പിക്കപ്പെട്ട അപ്പച്ചൻ ഏപ്രിൽ 23 ന് അന്തരിച്ചു.

## ജീവിതരേഖ

അഞ്ഞൂറു വർഷത്തിലേറെ പാരമ്പര്യമുള്ള ഒരു കുടുംബത്തിലെ കണ്ണിയാണ് അപ്പച്ചൻ.
 കോട്ടയത്തിനു സമീപം തോട്ടയ്‌ക്കാട് പ്രദേശത്തെ ചോതിരക്കുന്നേൽ കുടുംബാംഗമായിരുന്ന കുഞ്ചാക്കോ തരകന്റെ പിന്മുറക്കാരൻ.
 ആ പരമ്പരയുടെ ഇങ്ങേയറ്റത്ത് പുളിങ്കുന്ന് മാളികേംപുരയ്‌ക്കൽ മാണി ചാക്കോയാണ് അപ്പച്ചന്റെ പിതാവ്. 1924 ഫെബ്രുവരി 6-ന് ആലപ്പുഴ ജില്ലയിലെ പുളിങ്കുന്നിൽ അദ്ദേഹത്തിന്റെ ഇളയമകനായി അപ്പച്ചൻ ജനിച്ചു.

### സിനിമയിൽ

മൂത്ത സഹോദരൻ കുഞ്ചാക്കോയോടൊപ്പം കേരളത്തിലെ ആദ്യത്തെ സിനിമാ സ്റ്റുഡിയോ സ്ഥാപിച്ചത് 1949-ലാണ്. ഉദയായുടേയും നവോദയയുടേയും ബാനറുകളിൽ നൂറോളം സിനിമകൾ നിർമിച്ചു. ഇന്ത്യയിലെ ആദ്യത്തെ 3 D ചലച്ചിത്രമായ മൈ ഡിയർ കുട്ടിച്ചാത്തൻ നിർമ്മിച്ചത് അപ്പച്ചനാണ്. ഈ ചിത്രത്തിന് 1984-ൽ പ്രസിഡന്റിന്റെ സ്വർണ്ണമെഡൽ ലഭിച്ചിട്ടുണ്ട്. മലയാളത്തിലെ ആദ്യത്തെ സിനിമാസ്കോപ്പ് ചലച്ചിത്രം തച്ചോളി അമ്പു സംവിധാനം ചെയ്തു, ഇന്ത്യയിലെ ആദ്യത്തെ 70mm ചലച്ചിത്രമായ പടയോട്ടം നിർമ്മിച്ചതും ഇദ്ദേഹമാണ്. ദക്ഷിണേന്ത്യയിലെ ആദ്യത്തെ മെഗാ ടെലിവിഷൻ സീരിയലായ ബൈബിൾ കഥകളുടെ നിർമാതാവും ഇദ്ദേഹമാണ്.ഏഴ് വർഷം കേരള ഫിലിം ചേംബർ ഓഫ് കൊമേഴ്സിന്റെ പ്രസിഡൻറായിരുന്നു. 1990-91ൽ സൗത്തിന്ത്യൻ ഫിലിം ചേംബർ ഓഫ് കൊമേഴ്സ് പ്രഡിഡൻറായും പ്രവർത്തിച്ചു.

### വ്യവസായമേഖലയിൽ

ഇന്ത്യയിലെ ആദ്യത്തെ വാട്ടർ തീം പാർക്കായ *കിഷ്കിന്ധ* ആരംഭിച്ചത് അപ്പച്ചനാണ്. ചെന്നൈയിലാണ് ഈ വാട്ടർ തീം പാർക്ക് സ്ഥിതി ചെയ്യുന്നത്. കൂടാതെ 1976-ൽ കേരളത്തിൽ എറണാകുളം ജില്ലയിലെ കാക്കനാട് നവോദയ സ്റ്റുഡിയോ എന്ന പേരിൽ ഒരു ചലച്ചിത്രനിർമ്മാണ സ്റ്റുഡിയോ അപ്പച്ചൻ സ്ഥാപിച്ചിട്ടുണ്ട്.

## നിർമ്മിച്ച ചലച്ചിത്രങ്ങൾ

* 1978 - തച്ചോളി അമ്പു
* 1978 - കടത്തനാട്ടു മാക്കം
* 1979 - മാമാങ്കം
* 1980 - തീക്കടൽ
* 1980 - മഞ്ഞിൽ വിരിഞ്ഞ പൂക്കൾ
* 1982 - പടയോട്ടം
* 1983 - എന്റെ മാമാട്ടുക്കുട്ടിയമ്മയ്ക്ക്
* 1984 - മൈ ഡിയർ കുട്ടിച്ചാത്തൻ
* 1986 - ഒന്നു മുതൽ പൂജ്യം വരെ
* 1989 - ചാണക്യൻ
* 1998 - ഛോട്ടാ ചേതൻ
* 2003 - മാജിക് മാജിക്

## സം‌വിധാനം ചെയ്ത ചലച്ചിത്രങ്ങൾ

* 1978 - തച്ചോളി അമ്പു
* 1978 - കടത്തനാട്ട് മാക്കം
* 1979 - മാമാങ്കം
* 1980 - തീക്കടൽ

## പുരസ്കാരം

* 2010 ലെ ജെ.സി ഡാനിയേൽ പുരസ്കാരം

## അവലംബം

*

## പുറത്തേക്കുള്ള കണ്ണികൾ

*  Archived 2008-12-16 at the Wayback Machine
* കിഷ്കിന്ധ
*